 NA MWANDISHI WETU KENYA imetia saini mkataba wa ushirikiano na Shirika la Umoja wa Mataifa kuhusu Maendeleo (UNDP) kuisaidia kubuniwa kwa miundomsingi ya utambulishi wa kidijitali nchini. Hilo linafuatia hafla ya utiaji saini muafaka wa makubaliano iliyofanyika jijini Nairobi hapo jana.Ushirikiano huo unaangazia ukusanyaji fedha, ushauri wa kiufundi na usimamizi wa mradi. Katibu wa Idara ya Uhamiaji na Huduma za Raia, Julius Bitok, alitaja muafaka huo kama hatua muhimu kwenye utekelezaji wa Mfumo wa Utambulishi Binafsi (UPI) unaoitwa Maisha Namba. Vitambulisho dijitali vitakitwa kwenye mfumo huo. “Pamoja, tutaimarisha mfumo wetu wa usajili na kubaini njia bora za usimamizi ambazo zitatusaidia kubaini na kurekebisha mapungufu yaliyopo kwenye mifumo yetu ya sasa na kubuni suluhisho za kidijitali kwa programu za simu na tovuti,” akasema. Aliongeza kuwa mfumo huo pia utawawezesha wananchi kupata nafasi za kibiashara kote duniani kupitia mtandao na utambulisho maalum wa kiditali. Alisisitiza kuhusu kujitolea kwa serikali katika kuboresha utoaji huduma zake kupitia mfumo wa kidijitali.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  